**Balatonvilágos Község Önkormányzata**

**Polgármester**

8171 BALATONVILÁGOS, CSÓK ISTVÁN SÉTÁNY 38. TELEFON +36 88 480845 FAX: +36 88 480845

Az előterjesztés törvényességi

szempontból megfelelő.

Siófok, 2014. szeptember2.

**Dr. Pavlek Tünde**

jegyző

**E L Ő T E R J E S Z T É S**

**Balatonvilágos Község Önkormányzat Képviselő-testületének**

**2014. szeptember 22-ei ülésére**

**Tárgy:** A Dél-Balatoni Regionális Hulladékgazdálkodási Önkormányzati Társulás Társulási   
 Megállapodásának módosítása, átdolgozott Részletes Megvalósíthatósági Tanulmány   
 elfogadása

**Előterjesztő:** Fekete Barnabás polgármester

**Előkészítette:** Siófoki Közös Önkormányzati Hivatal Balatonvilágosi Kirendeltség

**Tisztelt Képviselő-testület!**

A Dél-Balaton és Sióvölgy Nagytérségi Szilárdhulladék Kezelési Konzorcium működési területén a Somi Regionális Hulladékkezelő telep fejlesztése elnevezésű projekt kapcsán hozott legutóbbi döntés óta, (amikor 2013. augusztusában megtörtént a teljes körű felülvizsgálatot követően módosított és egységes szerkezetbe foglalt Társulási Megállapodás tagönkormányzatok általi, minősített többségű elfogadása) az alábbi eseményekről számolunk be:

A 2012. novemberében benyújtott Részletes Megvalósíthatósági Tanulmány (RMT) alapján a projektet támogatásra jogosultnak minősítették, melyre vonatkozóan KEOP-1.1.1/2F/09-11-2012-0006 kódszámmal 2013. november 11-én Támogatási Szerződés megkötésére került sor. A projekt eredeti koncepciójához képest a Társuláshoz 47 helyett tavalyi évben 36 település csatlakozott, majd 2013. év végén két új település (Balatonszabadi és Tamási) is csatlakozott a Társuláshoz. Erre való tekintettel az Irányító Hatóság az RMT átdolgozását írta elő a megváltozott kedvezményezetti körre, és a közgazdasági szabályzókra tekintettel (felügyeleti díj, lerakási járulék, e-útdíj). Az RMT felülvizsgálata megtörtént, figyelembe véve a Társulás végső Tagönkormányzati körét. Az új tagokra tekintettel az RMT átdolgozása mellett a Társulási Megállapodás ismételt módosítása is szükséges. A Támogatási Szerződésben feltételként írták elő az átdolgozott RMT és a módosított Társulási Megállapodás tagönkormányzatok Képviselő-testületei általi jóváhagyását.

A Támogatási Szerződés aláírását követően lehetőség nyílt a jelenlegi 71,469937%-os támogatási intenzitás növelésére. A támogatási intenzitás módosításához kérelmeztük a projekt költség-haszon elemzésének Közreműködő Szervezet általi átszámítását, mert ennek eredménye függvényében döntenek a támogatási intenzitás mértékéről.

A számítások elkészültek, információink szerint ez alapján a támogatási intenzitás növelésére számíthatunk. Az ezzel kapcsolatos döntés azonban még nem született meg, egyelőre erre várunk.

Közben a projekttel kapcsolatos közbeszerzési eljárások folyamatosan zajlottak. Ezek eredményeként aláírásra kerültek a PR, mérnök-műszaki ellenőri, a kivitelezői, az eszközbeszerzésekkel, projektmenedzsmenttel kapcsolatos szerződések. Ezt követi majd a „Szemléletformálás, ismeretterjesztés” beszerzése.

Időközben a Kivitelező megkezdte a munkát, melynek első fázisa az engedélyes tervek alapján kiviteli tervek készítése. Ennek első ütemét, a tűzivíz tározó medence áthelyezéséről a Mérnök-műszaki ellenőr jóváhagyta, mely alapján 2014. május 09-én megtörtént a munkaterület átadása Megrendelő, azaz a Társulás részéről a Kivitelezőnek. A területen a kivitelezés azóta folyamatosan, jó ütemben halad. Az eszközbeszerzés teljesítése ugyancsak folyamatban van.

Legfontosabb feladatunk pillanatnyilag a Támogatási Szerződésben foglalt feltételek teljesítése, ami közt szerepel az RMT –nek és a Társulási Megállapodásnak a Képviselő-testületek általi, mielőbbi elfogadása.

Az előterjesztéshez mellékeljük a VI. fejezet 1.e, 3., 3.1, 3.2; VIII. fejezet 8.f., X. fejezet 2.4, és 3. pontjaiban módosított Társulási Megállapodást. A Részletes Megvalósíthatósági Tanulmányt terjedelme miatt CD lemezen/egyéb adathordozón mellékeljük. Kérjük, hogy a Támogató Szervezet kérésének megfelelően megfogalmazott határozati javaslatot **szó szerint szíveskedjenek elfogadni**. **A határozati javaslatban szereplő „vagyoni hozzájárulás biztosítása” nem plusz vagyoni terhet jelent az Önkormányzatoknak, hanem hogy továbbra is biztosítják a pályázat önerejéhez szükséges vagyont, mely a Társulás számláján rendelkezésére áll. Ezen összeget az elkészült válogatómű később kiválasztandó üzemeletetője köteles lesz visszapótolni, a Támogató Szervezet hozzájárulásában foglalt feltételek szerint.**

Kérem a Tisztelt Képviselő-testületet, hogy hozza meg döntését az előterjesztés tárgyában.

**Határozati javaslat:**

1. A Képviselő-testület a mellékelt Társulási Megállapodás módosítást az abban foglaltakkal jóváhagyja, annak rendelkezéseit a településre nézve teljes egészében kötelezőnek ismeri el. A feladatok megvalósításához szükséges vagyoni hozzájárulást tudomásul veszi, és azt vállalja viselni.

2./ Balatonvilágos Község Önkormányzat Képviselő-testülete jelen határozatával igazolja, hogy az üzemeltetési koncepció alátámasztásához nyújtott, és a KEOP-1.1.1/2F/09-11-2012.-0006. pályázati konstrukció keretében benyújtott „Dél - Balaton és Sióvölgy Nagytérségi Szilárdhulladék Kezelési Konzorcium működési területén a Somi Regionális Hulladék kezelőtelep fejlesztése című pályázati anyaghoz készített és átdolgozott Részletes Megvalósíthatósági Tanulmányban (továbbiakban: RMT) feltüntetett adatok, információk a valóságnak megfelelnek. Az átdolgozott RMT-ben bemutatott üzemeltetési koncepciót, díjpolitikát, díjképzést megismerte, elfogadta, és annak betartását a támogatás visszafizetésének terhe mellett vállalja a projekt befejezését követő minimum 5 évig.

3./ Balatonvilágos Község Önkormányzat Képviselő-testülete jelen határozatával nyilatkozatot tesz, hogy a KÖRNYEZET ÉS ENERGIA OPERATÍV PROGRAMBAN kiírásra került KEOP-1.1.1/2F/09-11 kódszámú, „Települési Szilárdhulladék-gazdálkodási rendszerek fejlesztése” című pályázati felhívásra a Dél-Balatoni és Sióvölgy Nagytérségi Szilárdhulladék Kezelési Konzorcium működési területén a Somi Regionális Hulladék kezelőtelep fejlesztése” nevű II. fordulós pályázaton kívül az adott projekthez, projektelemhez kapcsolódóan (hulladékgazdálkodás fejlesztése) Balatonvilágos település, Balatonvilágos Község Önkormányzata nem vesz részt más pályázatban, támogatási konstrukcióban.

A képviselő-testület felkéri a polgármestert a döntésnek a DBRHÖT Társulási Tanácsa részére történő megküldésére, egyidejűleg felhatalmazza a polgármestert a mellékelt módosított Társulási Megállapodás aláírására.

Felelős: Fekete Barnabás polgármester

Határidő: folyamatos

Balatonvilágos, 2014. szeptember 2.

Fekete Barnabás

polgármester